Document ID: 31995D0128

ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Απριλίου 1995 για τροποποίηση της απόφασης 94/942/ΚΕΠΠΑ σχετικά με την κοινή δράση που ενεκρίθη από το Συμβούλιο βάσει του άρθρου I.3 της συνθήκης για την Ευρωπαϊκή Ένωση σχετικά με τον έλεγχο της εξαγωγής αγαθών διπλής χρήσης (95/128/ΚΕΠΠΑ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο I.3,
τους γενικούς προσανατολισμούς του Ευρωπαϊκού Συμβουλίου της 26ης και 27ης Ιουνίου 1992,
την απόφαση 94/942/ΚΕΠΠΑ του Συμβουλίου της 19ης Δεκεμβρίου 1994 σχετικά με την κοινή δράση που ενεκρίθη από το Συμβούλιο βάσει του άρθρου I.3 της συνθήκης για την Ευρωπαϊκή Ένωση σχετικά με τον έλεγχο της εξαγωγής αγαθών διπλής χρήσης (1),
Εκτιμώντας:
ότι η Δημοκρατία της Αυστρίας, η Δημοκρατία της Φινλανδίας και το Βασίλειο της Σουηδίας κατέστησαν μέλη της Ευρωπαϊκής Ένωσης την 1η Ιανουαρίου 1995 7 ότι η Νέα Ζηλανδία προσεχώρησε στην ομάδα των πυρηνικών προμηθευτών,
ΑΠΟΦΑΣΙΖΕΙ:
Άρθρο 1
Ο κατάλογος που περιέχεται στο παράρτημα II παράγραφος 1 της απόφασης 94/942/ΚΕΠΠΑ, ο οποίος αναφέρεται στο άρθρο 3 της απόφασης αυτής και στο άρθρο 6 παράγραφος 1 στοιχείο α) του κανονισμού (ΕΚ) αριθ. 3381/94 (2), αντικαθίσταται από τον κατάλογο που περιέχεται στο παράρτημα I της παρούσας απόφασης.
Άρθρο 2
Ο κατάλογος που περιέχονται στο παράρτημα V της απόφασης 94/942/ΚΕΠΠΑ, ο οποίος αναφέρεται στο άρθρο 6 της απόφασης αυτής και στο άρθρο 20 παράγραφος 1 του κανονισμού (ΕΚ) αριθ. 3381/94, συμπληρώνεται, για την Αυστρία, τη Φινλανδία και τη Σουηδία, με τα στοιχεία που περιέχονται στο παράρτημα II της παρούσας απόφασης.
Άρθρο 3
Η παρούσα απόφαση δημοσιεύεται στην Επίσημη Εφημερίδα.
Αρχίζει να ισχύει από την ημέρα της δημοσίευσής της.
Λουξεμβούργο, 10 Απριλίου 1995.

Labels: 7
3
15
5